ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιαςών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής Τροφίμων και τον καθορισμό διαδικασιών σε θέματα ασφάλειας των τροφίμων ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

ΑΙΤΙΟΛΟΓΙΚΗ ΕΚΘΕΣΗ

Σύμφωνα με το άρθρο 251 παράγραφος 2, τρίτο εδάφιο, στοιχείο γ) της συνθήκης ΕΚ η Επιτροπή πρέπει να γνωμοδοτήσει για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση.

Η γνώμη της Επιτροπής για τις 28 τροπολογίες στην κοινή θέση παρατίθεται στο τμήμα 4. Επι πλέον, η Επιτροή λαμβάνει γνώση του νομοθετικού ψηφίσματος σχετικά με τα κριτίρια της Έδρας τής Αρχής που εχει απευθυνθεί στο Συμθούλιο.

1. Ιστορικο

- Έγκριση της πρότασης από την Επιτροπή: 8 Νοεμβρίου 2000 [1]

[1] COM(2000) 716 τελικό 2000/0286(COD) της 8.11.2000

- Γνώμη της Οικονομικής και Κοινωνικής Επιτροπής: 28 Μαρτίου 2001 [2]

[2] ΕΕ C/2001/155 της 29.05.2001 σ. 32

- Γνώμη της Επιτροπής των Περιφερειών: 14 Ιουνίου 2001 [3]

[3] CAN/2001/64

- Γνώμη του Ευρωπαϊκού Κοινοβουλίου σε πρώτη ανάγνωση: 12 Ιουνίου 2001 [4]

[4] COM (0198) 2001 τελικό της 12.06.2001

- Ημερομηνία της πολιτικής συμφωνίας στο Συμβούλιο: 28 Ιουνίου 2001 (ομοφωνία χωρίς την Επιτροπή)

- Ημερομηνία διαβίβασης της τροποποιημένης πρότασης: 8 Αυγούστου 2001 [5]

[5] EE L 37, 30.10.2001, σ. 273

- Ημερομηνία έγκρισης της κοινής θέσης: 17 Σεπτεμβρίου 2001 [6]

[6] ΕΕ C

- Ανακοίνωση της Επιτροπής σχετικά με την κοινή θέση: 18 Σεπτεμβρίου 2001 [7]

[7] COM (2001) 1406 τελικό της 18.05.2001.

- Έγκριση από το Κοινοβούλιο της σύστασης για δεύτερη ανάγνωση: 11 Δεκεμβρίου 2001

2. σκοποσ τησ προτασησ

Ο κανονισμός αυτός καθορίζει τις γενικές αρχές, τους ορισμούς και τις απαιτήσεις που διέπουν τα τρόφιμα και τις ζωοτροφές γενικά και την ασφάλεια των τροφίμων και των ζωοτροφών ειδικά, σε κοινοτικό και εθνικό επίπεδο, για την εξασφάλιση υψηλού επιπέδου προστασίας και την αποτελεσματική λειτουργία της εσωτερικής αγοράς. Παρέχει τη βάση για μια πλήρη, ολοκληρωμένη προσέγγιση όσον αφορά την αλυσίδα προσφοράς τροφίμων.

Θεσπίζει την ανεξάρτητη Ευρωπαϊκή Αρχή Τροφίμων ως βασική συνιστώσα για την εφαρμογή αυτής της νέας προσέγγισης.

Καθορίζει διαδικασίες για θέματα που έχουν άμεσο ή έμμεσο αντίκτυπο στην ασφάλεια των τροφίμων και των ζωοτροφών.

3. Κοινη θεση

Όλες σχεδόν όλες οι τροποποιήσεις που ενέκρινε το Συμβούλιο ήταν σύμφωνες με τους κεντρικούς στόχους της πρότασης και έγιναν δεκτές από την Επιτροπή, συμπεριλαμβανομένων πολλών τροπολογιών του ΕΚ. Ωστόσο, ορισμένες αλλαγές δεν ήταν σύμφωνες με τις απόψεις της Επιτροπής. Συγκεκριμένα, το άρθρο της κοινής θέσης που αναφέρεται στο διοικητικό συμβούλιο της Αρχής Τροφίμων διέφερε σημαντικά από τους προσανατολισμούς της Επιτροπής. Για το λόγο αυτό η Επιτροπή δεν ήταν σε θέση να υποστηρίξει την κοινή θέση.

Η πρώτη ανάγνωση ώθησε επίσης και τα τρία θεσμικά όργανα να συμφωνήσουν ότι η Επιτροπή και όχι η Αρχή Τροφίμων πρέπει να εξακολουθήσει να ασκεί τη διαχείριση του συστήματος ταχείας ειδοποίησης.

Η κύρια ώθηση της αρχικής πρότασης σχετικά με τη γενική νομοθεσία για τα τρόφιμα παρέμεινε αμετάβλητη, παρ'όλο που το κείμενο αναδομήθηκε καθώς κάποια άρθρα τοποθετήθηκαν σε πιο λογική σειρά και έγινε διαχωρισμός των αρχών από τις απαιτήσεις. Αποσαφηνίστηκαν οι ορισμοί, ιδίως οι ορισμοί των τροφίμων, του νόμου για τα τρόφιμα, της ανιχνευσιμότητας και της πρωτογενούς παραγωγής, ενώ άλλες αλλαγές σχετικά με την εισαγωγή και την εξαγωγή τροφίμων και ζωοτροφών, τις απαιτήσεις ασφάλειας των τροφίμων και των ζωοτροφών έγιναν αποδεκτές. Μεγαλύτερη σαφήνεια παρασχέθηκε στην κοινή θέση όσον αφορά τη σχέση μεταξύ της υφιστάμενης νομοθεσίας για τα τρόφιμα και των αρχών της γενικής νομοθεσίας για τα τρόφιμα και της νέας νομοθεσίας.

4. Γνωμη τησ επιτροπησ σχετικά με τισ τροπολογιεσ του ευρωπαϊκου κοινοβουλιου σε δευτερη αναγνωση

4.1. Τροπολογίες που έκανε αποδεκτές η Επιτροπή

Το Ευρωπαϊκό Κοινοβούλιο και το Συμβούλιο συνεργάστηκαν στενά με την Επιτροπή για να βρουν συμβιβαστικές λύσεις στα προβλήματα που προσδιορίζονται στην κοινή θέση. Ως αποτέλεσμα η Επιτροπή είναι σε θέση να κάνει αποδεκτές όλες τις τροπολογίες στην κοινή θέση του Ευρωπαϊκού Κοινοβουλίου.

Οι κύριες διαφορές της γνώμης που επιλύθηκαν αφορούν τη σύνθεση και τις διαδικασίες επιλογής του διοικητικού συμβουλίου και την επιλογή του διευθύνοντος συμβούλου (Τροπολογίες 16, 37μ 38μ 40). Οι τροπολογίες αυτές αποσαφηνίζουν τη διαδικασία επιλογής για το διορισμό των μελών του διοικητικού συμβουλίου και του διευθύνοντος συμβούλου..Οι τροπολογίες που αφορούν τη διαφάνεια της Αρχής και εκείνες που παρέχουν μεγαλύτερη νομική σαφήνεια όσον αφορά τις διαδικασίες της είναι αποδεκτές από την Επιτροπή και ευθυγραμμίζονται με τους γενικούς στόχους της Επιτροπής της αρχικής πρότασης της Επιτροπής. (Τροπολογίες 13, 14, 19, 21, 39, 41, 42, 43).

Οι τροπολογίες σχετικά με τα τέλη και τον προϋπολογισμό της Αρχής γίνονται αποδεκτές καθώς λαμβάνουν υπόψη το άρθρο 49 που προβλέπει για τις χώρες ΕΟΧ/ΕΖΕΣ χρηματοοικονομικές εισφορές και το γεγονός ότι αν θεσπιστούν τέλη για την παροχή αδειών στο μέλλον αυτό θα πρέπει να γίνει με βάση μια περαιτέρω έκθεση (Τροπολογίες 22, 23). Σχετικά μέ τήν τροπολογία 24, παρά τήν μή δέουσα αναφορά στήν διαδικασία συν-απόφασης, η Επιτροπή είναι έτοιμη να αποδεχθεί αυτήν την τροπολογία σαν τμήμα του γενικού συμβιβασμού.

Η Επιτροπή μπορεί επίσης να αποδεχθεί την ονομασία της Αρχής συμπεριλαμβανομένης της λέξης "Ασφάλεια" (Τροπολογία 1).

Επιπλέον, από τις τροπολογίες αντιμετωπίζονται ορισμένα ζητήματα του νόμου για τα τρόφιμα. Οι τροπολογίες του Ευρωπαϊκού Κοινοβουλίου που αφορούν τις διεθνείς υποχρεώσεις και δικαιώματα, τα δικαιώματα που θεσπίζονται εντός της συνθήκης και οι υφιστάμενες νομικές διαδικασίες και πρακτική είναι αποδεκτά, καθώς δεν άλλαξαν το στόχο και την γενική έννοια του κειμένου (Τροπολογίες 7, 31, 44). Οι τροπολογίες που παρέχουν μεγαλύτερη νομική σαφήνεια σχετικά με τη γενική διαδικασία ανάλυσης του κινδύνου είναι επίσης αποδεκτές (Τροπολογίες 32 και 33). Τροπολογίες μικρότερης σημασίας σχετικά με τους στόχους του κανονισμού αυτού είναι επίσης αποδεκτές (τροπολογίες 29 και 30). Η τροπολογία 26 είναι αποδεκτή καθώς καθιστά τις διαδικασίες που προβλέπονται στο κείμενο για τα μη ασφαλή τρόφιμα και ζωοτροφές συνεκτικές.

Οι τροπολογίες που αποσαφηνίζουν τις αρμοδιότητες των επιχειρήσεων τροφίμων ή ζωοτροφών είναι επίσης αποδεκτές από την Επιτροπή καθώς παρέχουν χρήσιμες αποσαφηνίσεις για την εφαρμογή του κανονισμού (Τροπολογίες 10, 34).

Η Επιτροπή υποστήριξε την έννοια της "καταγγελίας" στην πρώτη ανάγνωση και διατηρεί την υποστήριξή της για τις τροπολογίες αυτές στη δεύτερη ανάγνωση και συμφωνεί ότι η αναδιατύπωση αυτών είναι πλέον νομικά σαφής. (Τροπολογίες 35 και 36).

4.2. Τροπολογίες που δεν έγιναν αποδεκτές από την Επιτροπή

Καμία

5. Συμπεράσματα

Σύμφωνα με το άρθρο 250 παράγραφος 2 της συνθήκης, η Επιτροπή τροποποιεί την πρότασή της όπως επισημάνθηκε ανωτέρω.